Source: http://docplayer.hu/5723050-Segedlet-a-2006-evi-orszaggyulesi-kepviselok-valasztasan-a-jegyzok-felkeszulesehez.html
Timestamp: 2018-01-23 20:33:37
Document Index: 9975721

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

SEGÉDLET a évi országgyűlési képviselők választásán a jegyzők felkészüléséhez - PDF
SEGÉDLET a évi országgyűlési képviselők választásán a jegyzők felkészüléséhez
Download "SEGÉDLET a 2006. évi országgyűlési képviselők választásán a jegyzők felkészüléséhez"
1 VÁLASZTÁSI FÜZETEK 134. SEGÉDLET a évi országgyűlési képviselők választásán a jegyzők felkészüléséhez Budapest, 2006.
2 A Választási füzetek című sorozat szerkesztője: RYTKÓ EMÍLIA az Országos Választási Iroda vezetője Összeállította: Bárány Zsuzsanna Dr. Berta Zsolt Dr. Bősze Andrea Deményné Kertész Krisztina Drozdják Judit Farkas Lajos Kis Csaba Dr. Kovács Zsolt Dr. Kóbor József Ladikné Szabó Marianna Dr. Luczai Zsuzsanna Dr. Mándi Ilona Dr. Medve Krisztina Dr. Mucsi Tamás Nyakas Mónika Dr. Péteri Attila Dr. Szegedi Krisztián Dr. Tóth Attila Dr. Vannay-Skody Tamás Szerkesztette: Zubor András Lektorálta: Rytkó Emília ISSN:
3 TARTALOMJEGYZÉK 1. HOGYAN TANULJUNK Általános ismertető Jelölésrendszer Hogyan segítjük az Ön tanulását? Az osztályozásról Segítségkérés Multimédiás oktatóanyag használata Önellenőrző kérdések A következő lépés AZ ORSZÁGGYŰLÉSI KÉPVISELŐK VÁLASZTÁSA A VÁLASZTÁSI RENDSZER ÉS A VÁLASZTÁSOK JOGI HÁTTERE Az országgyűlési választásra vonatkozó szabályok az Alkotmányban Az országgyűlési képviselők választásáról szóló évi XXXIV. törvény (Vjt.) A választási eljárás főbb kérdései az évi C. törvény (Ve.) alapján Önellenőrző kérdések A VÁLASZTÁSI SZERVEK A választási bizottságok A választási bizottságok választott tagjai Delegálás a választási bizottságokba A választási bizottsági tagok megbízatásának megszűnése Összeférhetetlenség A tagok jogai, a választási bizottság működése A választási bizottság döntése A választási bizottságok feladata és hatásköre A választási irodák A Magyarország területén működő választási irodák A külképviseleteken működő választási iroda Önellenőrző kérdések
4 4. A VÁLASZTÓI NÉVJEGYZÉK ÖSSZEÁLLÍTÁSA ÉS TOVÁBBVEZETÉSE A választójogosultság A lakóhely és lakcím fogalma a választási eljárásban A névjegyzék és az értesítő elkészítése A névjegyzék közszemlére tétele A település címre bejelentett választópolgárok szavazási lehetősége A névjegyzék vezetése a szavazás napjáig A külképviseleti névjegyzék A jegyzők egymás közötti értesítése A névjegyzék vezetésének szabályai A névjegyzék lezárása és a névjegyzék vezetése a szavazás napján A névjegyzék lezárása A névjegyzék vezetése a szavazás napján Az igazolással érkező választópolgár névjegyzékbe vétele A választójoggal nem rendelkező nagykorú polgárok jegyzékének vezetése Igazolás kiadása, igazolással történő szavazás Esettanulmányok Önellenőrző kérdések A JELÖLTÁLLÍTÁSSAL, A PÁRTOK, JELÖLTEK ÉS LISTÁK BEJELENTÉSÉVEL KAPCSOLATOS TUDNIVALÓK A jelölő szervezet (párt) bejelentése Az országgyűlési egyéni választókerületi jelölt bejelentése A területi (megyei/fővárosi) pártlisták és jelöltjeinek bejelentése Országos pártlisták és jelöltjeinek bejelentése A listák kapcsolása Jogorvoslatok Esettanulmányok Önellenőrző kérdések A VÁLASZTÁS INFORMATIKAI TÁMOGATÁSA A körzetesítést, névjegyzék-készítést és kezelést, valamint a választójoggal nem rendelkezők nyilvántartását kezelő rendszer A jelöltajánlást ellenőrző rendszer
5 6.3. A választás előkészítő rendszer és a nyomdai adatküldést és fogadást támogató rendszer Az előzetes szavazatösszesítő rendszer A végleges szavazatösszesítő rendszer A választási visszaélések valószínűségét jelző rendszer A fő választási folyamatok és az informatikai infrastruktúra A tájékoztató rendszerek Internetes Információs Rendszer Közszolgálati televíziók Kiadványok Választás Ügyviteli Rendszer Minőségellenőrzés Önellenőrző kérdések LAKOSSÁGI TÁJKOZTATÓ TEVÉKENYSÉG A választási információs szolgálat célja és feladatai A választási információs szolgálat által nyújtott információk köre A választással összefüggő általános információk A választás lebonyolításával kapcsolatos technikai kérdések A szavazással kapcsolatos helyi eseményekre vonatkozó információk A VISZ lehetséges szervezeti megoldásai A választási információs szolgálat működésének tárgyi, technikai és személyi feltételei A választási információs szolgálat működésének tárgyi, technikai feltételei A választási információs szolgálat működésének személyi feltételei A választási információs szolgálat működéséhez szükséges információk köre A VISZ javasolt működési szabályai A VISZ tájékoztató tevékenységének dokumentálása Önellenőrző kérdések VÁLASZTÁSOK PÉNZÜGYI TERVEZÉSE, LEBONYOLÍTÁSA ÉS ELSZÁMOLÁSA Önellenőrző kérdések A SZAVAZÁS LEBONYOLÍTÁSA
6 9.1. Szavazás belföldön A szavazás ideje A szavazás helye A szavazóhelyiség és annak felszereltsége A szavazás megkezdése A szavazatszámláló bizottság elnökének szerepe A választópolgár a szavazóhelyiségben A szavazás lezárása Szavazás a külképviseleten A külképviseleti szavazás megtartásának feltételei A szavazást lebonyolító szerv A külképviseleti megfigyelő A külképviseleti névjegyzék és a szavazólapok képének kijuttatása a külképviseletre A szavazás ideje A szavazás helye, a szavazóhelyiség és annak felszereltsége A szavazás mozzanatai A szavazás lezárása A külképviseleti szavazási iratok ellenőrzése és továbbítása A szavazás titkosságának biztosítása a külképviseleti szavazás során Esettanulmányok Önellenőrző kérdések A VÁLASZTÁS EREDMÉNYÉNEK MEGÁLLAPÍTÁSA, JOGORVOSLAT AZ EREDMÉNY ELLEN A választás szavazóköri eredménye A szavazatszámlálás és a szavazóköri eredmény megállapítása Jogorvoslat a szavazatszámláló bizottság szavazóköri eredményt megállapító döntése ellen A választás választókerületi eredménye A választókerületi eredmény megállapítása Jogorvoslat a választás választókerületi eredménye ellen Esettanulmányok Önellenőrző kérdések JOGORVOSLATOK
7 11.1. Új jogorvoslati rend a választási eljárásban A jogorvoslatok fajtái A kifogás benyújtása és elbírálása A fellebbezés benyújtása és elbírálása Bírósági felülvizsgálat iránti kérelem A határozatok közlése, kézbesítése és nyilvánosságra hozatala A választási irodák jogorvoslatokkal kapcsolatos feladatai Speciális jogorvoslatok A médiakampánnyal kapcsolatos jogorvoslat Jogorvoslati fórumrendszer az országgyűlési képviselők választásán Önellenőrző kérdések SZERVEZÉSI, LOGISZTIKAI FELADATOK A szervezési, logisztikai feladatok tárgya A jogszabályi követelmények A logisztikai feladatokban résztvevő szervezetek Logisztikai feladatok és azok informatikai támogatottsága Önellenőrző kérdések Mellékletek Az önellenőrző kérdések megoldásai Fogalmak Jogszabályok
9 1. HOGYAN TANULJUNK 1.1. Általános ismertető Ez a tananyag a évi országgyűlési választások lebonyolításában közreműködő szervek feladataival és hatásköreivel kapcsolatos igazgatási ismeretek elsajátítását segíti elő. A tananyagot távoktatási formában javasoljuk feldolgozni, ami azt jelenti, hogy nagyrészt egyedül, oktató segítsége nélkül, viszont tetszőleges tempóban, idejét szabadon beosztva készülhet. Fontos, hogy a tanulás során kollegáival együtt dolgozza fel a tananyagot, egymást segítve és bátorítva. Ha ennek ellenére megakad az anyag elsajátításában, segítséget nyújtunk Önnek tutor hálózatunkon keresztül. A tutor a képzés tartalmi kérdéseiben lehet segítségére, informatikai problémái esetén az OVI Technikai Támogatás Csoportja áll a rendelkezésére. A tanfolyam eredményes elvégzésének feltétele két teszt sikeres megoldása. A képzés eredményes elvégzését a tananyagban található kérdések, feladatok elhelyezésével próbáltuk segíteni. A kurzus tananyagát nyomtatva és elektronikus formában is átadtuk Önnek. Ennek megfelelően a tanfolyam kezdetekor az alábbi anyagokat kellett, hogy kézhez kapja: Tájékoztató levél, mely az alábbiakat tartalmazza: Nyomtatott tananyag, amely kivonatos formában tartalmazza a legfontosabb ismereteket. (A mellékletben megjelölt anyagok csak a CD-n olvashatók!) A tanfolyam elvégzéséhez javasolt időütemezést, Az Önt segítő tutor nevét és telefonszámát, A tesztekre rendelkezésre álló időkeretet, A multimédiás CD telepítési információit, Az OVI Technikai Támogatás Csoport elérhetőségét, Multimédiás CD, mely a teljes távoktatási tananyagot tartalmazza Kérjük ellenőrizze hogy, valóban megkapta-e ezeket az anyagokat! Amennyiben nem, úgy azonnal hívja tutorát! A tananyag elsajátítása órát vesz igénybe. 9
10 Az ismeretek feldolgozását olyan anyagrészek elkészítésével is segítettük, melyek szerepe a tudásszint mérésében, és az önellenőrzésben kiemelt. Az egyes anyagrészek tárgyalása után közvetlenül olyan feladatok következnek, melyek segítenek az anyag megértésében, az ismeretek elmélyítésében. A tananyag feldolgozása során az alábbi fogalmak gyakran ismétlődnek. Önellenőrző kérdések Az ellenőrző kérdések szerepe, hogy teszteljék az Ön eddig megszerzett ismereteit, azt, hogy azokat mennyire érti. Ezek általában csak néhány percet vesznek igénybe az idejéből. Az ellenőrző kérdések un. választósak, azaz a felsorolt lehetséges megoldásokból kell kiválasztania az egy jó megoldást. A jó megoldásokat a könyv végén megadjuk, illetve a multimédiás változatban a kérdések végén azonnal közöljük a helyes választ. Kérjük, ne hagyja ki ezeket a kérdéseket, mert ezek megoldása a tanfolyam sikeres elvégzésének a kulcsa! Tesztek A tananyag feldolgozása során a résztvevőknek egy tesztet kell megoldaniuk, amely eredménye rögzítésre kerül a központi adatbázisban. A tesztkérdések az önellenőrző kérdésekből kerültek kiválasztásra. Gyakorló feladatok Az önellenőrző kérdések mellett az esettanulmányok szerepe is jelentős a tananyag gyakorlásában. Ezek olyan feladatok, melyek megoldását nem közöljük. Az esettanulmányok lehetséges megoldásainak megbeszélése a megyei képzésen történik. Központi tudáspróba A központi tudáspróba a teszthez hasonló, azaz a kérdései szintén az önellenőrző kérdésekből kerülnek kiválasztásra. A tudáspróba a teljes tananyagban szereplő kérdésekből áll össze Jelölésrendszer A tananyag feldolgozását, vizuális áttekinthetőségét különböző piktogramok segítségével igyekeztünk megkönnyíteni. Az alábbi piktogramokat, illetve különleges jelöléseket használjuk a tananyagban. Figyelmeztetés Ez a piktogram olyan részek mellett található, melyek elolvasására a tananyag készítői külön fel kívánják hívni az Ön figyelmét. Az ilyen részek vastag betűkkel találhatók a nyomtatott tananyagban. 10
11 Önellenőrző kérdések Ez a piktogram az önellenőrző kérdéseket jelöli az anyagban. Esettanulmányok Ez a piktogram az esettanulmányokat jelöli az anyagban. Teszt Ez a piktogram jelzi, hogy most olyan teszt következik, amelynek eredménye rögzítésre kerül a központi adatbázisban Hogyan segítjük az Ön tanulását? A tanfolyamra történő beiratkozásától kezdve az Országos Választási Iroda Technikai Támogatás Csoportja, valamint egy konzulens, távoktatási szakszóval tutor fogja Önt a tanulásban segíteni. Az OVI Technikai Támogatás Csoportja a felmerülő informatikai problémáiban, a tutor a tananyaggal kapcsolatos tartalmi kérdéseiben fogja Önt segíteni. A kézhez kapott tájékoztató levélben közöltük Önnel, hogy mely telefonszámon érheti el tutorát, illetve az OVI Technikai Támogatás Csoportját. A tutor már az első napokban megkeresi Önt telefonon, és a tesztek alapján is tájékozódik az Ön előrehaladásáról. Bármilyen problémája van, ne habozzon felhívni Őt! A tutor feladata, hogy Önt segítse, nyugodtan éljen ezzel a lehetőséggel! Előfordulhat, hogy a tutor a kérdésére esetleg nem tud azonnal választ adni, de gondoskodni fog arról, hogy a kérdése eljusson a megfelelő szakértőhöz, és megválaszolásra kerüljön Az osztályozásról A tananyag elsajátítását a tanfolyam alatt a résztvevőknek egy teszt, illetve a tanfolyam végén tudáspróba sikeres megoldásával kell bizonyítaniuk. A tesztet legalább megfelelt szinten kell teljesítenie, ez feltétele a tudáspróba megkezdésének. Sikertelen teszt esetén lehetősége van új tesztet megoldania, sikeres teljesítés esetén a megelőző sikertelen kísérletek törlésre kerülnek. 11
12 A tanfolyam végén kapott minősítés az alábbi fokozatokra bomlik: nem felelt meg, vagy megfelelt Nem felelt meg az a hallgató, aki a tesztet nem tudta megfelelt szinten teljesíteni, illetve a tudáspróba során nem felelt meg minősítést kapott. Ne feledje, hogy a tudáspróbát csak az kezdheti meg, aki a tesztet megfelelt szinten teljesítette! Megfelelt minősítést akkor kap, ha a tesztet, illetve a tudáspróbát is megfelelt szinten teljesítette. Feltétlenül javasoljuk, hogy a teszteket Önállóan oldja meg, sikertelen teszt esetén is Önállóan próbálkozzon tovább. A tesztek a tudáspróbára való felkészülés leghatásosabb eszközei! 1.5. Segítségkérés A képzés során előfordulhat, hogy Önnek valamilyen okból segítségre van szüksége. Ilyen esetekben mint ezt már említettük először a tutorhoz forduljon. Amennyiben a teszt és vizsgarendszerbe történő belépési kísérlete valamilyen okból nem sikeres, úgy ne a tutort, hanem a tájékoztató levélben megadott Országos Választási Iroda Technikai Támogatás Csoport telefonszámát hívja Multimédiás oktatóanyag használata A multimédiás oktató CD használata a következő: Tegye be a CD-t a CD meghajtóba! Az oktató anyag automatikusan indul. Amennyiben az oktatóanyag nem indult el, úgy az alábbi lépéseket hajtsa végre: 1. A Windows START menüjéből válassza ki a Futtatás menüpontot! 2. A megjelenő ablakba pontosan az alábbiakat írja: D:\OGY_VALASZTAS (Ha a CD meghajtó nem a D: meghajtó, akkor a CD meghajtó betűjelét üsse be a D: karakterek helyett!) 3. Kattintson az Ok gombra! Ezzel elindult az oktató szoftver. A további ismereteket maga a program közli. 12
13 1.7. Önellenőrző kérdések 1. Ki a tutor? (b) a. A tanfolyamon résztvevő hallgató. b. A személy, aki segít a tanfolyam alatt felmerülő problémáim megoldásában c. A nagypapa latin neve 2. Mi az önellenőrző kérdés? (c) a. Kifejtő választ igénylő feladat b. Olyan feladat, melynek eredménye beleszámít a vizsgába. c. Az adott anyagrész elsajátítását mérő kérdés, melynek megoldása megtalálható a könyv végén. 3. Hány tesztet kell sikeresen megoldania a tanfolyam során? (a) a. Egyet b. Kettőt c. Hármat 4. Hányszor kísérelheti meg egy teszt megoldását? (c) a. Csak egyszer b. Maximum ötször c. Ahányszor csak akarja 5. Kihez kell először segítséghez fordulnom gond esetén? (b) a. A miniszterhez b. A tutorhoz c. A hivatalvezetőhöz 1.8. A következő lépés Ha a tájékoztató levélben leírt összes anyagot kézhez kapta, úgy már el is kezdheti a tanulást. Amennyiben hiányt vél felfedezni, úgy azonnal hívja a tutorát! Javasoljuk, hogy a szoftvert is próbálja azonnal elindítani. Bármilyen hiba merül fel a futtatás során, azonnal forduljon az OVI Technikai Támogatás Csoportjához! Reméljük, hogy a tananyag elsajátítása közben megkedveli és hatékonynak találja ezt az újszerű oktatási formát. Az Országos Választási Iroda nevében sok sikert és eredményes munkát kívánok Önnek! Rytkó Emília az Országos Választási Iroda vezetője 13
15 2. AZ ORSZÁGGYŰLÉSI KÉPVISELŐK VÁLASZTÁSA A VÁLASZTÁSI RENDSZER ÉS A VÁLASZTÁSOK JOGI HÁTTERE Az országgyűlési választásokat szabályozó joganyag A magyar országgyűlési választások szabályanyagát az alábbi jogszabályok tartalmazzák: évi XX. törvény a Magyar Köztársaság Alkotmányáról, amely megfogalmazza a népképviseleti demokrácia alapelvét, szabályozza a választójogosultság feltételeit, mint alapvető politikai jogot, meghatározza a választások alapelveit, és a választás kiírásának legalapvetőbb szabályait évi XXXIV. törvény az országgyűlési képviselők választásáról (Vjt.), amely a választások anyagi jogi szabályait tartalmazza, meghatározva a választási rendszer elemeit, a mandátumkiosztás módját és az eredmény megállapításának szabályait, valamint rendelkezést tartalmaz az időközi országgyűlési választásra vonatkozóan évi C. törvény a választási eljárásról (Ve.), amely a választás eljárási jogi elemeinek szabályait rögzíti (választási szervek, névjegyzék, ajánlás, jelölés, szavazás, külképviseleti szavazás, szavazatösszesítés, eredménymegállapítás, jogorvoslatok, stb.) 4. BM rendeletek, amelyek a választási irodák feladatait, a választás során alkalmazandó nyomtatványok mintáit, a választás céljára biztosított állami pénzeszközök felhasználásának, ellenőrzésének szabályait, a választás határidőit és határnapjait határozzák meg Az országgyűlési választásra vonatkozó szabályok az Alkotmányban A Magyar Köztársaság Alkotmánya kimondja, hogy a Magyar Köztársaság független, demokratikus jogállam, amelyben minden hatalom a népé, amely a népszuverenitást választott képviselői útján, valamint közvetlenül gyakorolja. I. A választójogosultság Az Alkotmány Alapvető jogok és kötelességek című XII. fejezetében politikai alapjogként határozza meg a választójogot (70. (1) és (5) bekezdése). A Magyar Köztársaság területén lakóhellyel rendelkező minden nagykorú magyar állampolgárt megillet az a jog, hogy az országgyűlési képviselők választásán választó és választható legyen. (70. (1)bekezdés) 15
16 Az aktív (választásra jogosultság) és passzív (választhatóság) választójog feltételei megegyeznek: magyar állampolgárság nagykorúság (18. életév betöltése) magyarországi lakóhely Korábban az aktív választójog gyakorlásához a törvény megkövetelte, hogy a választópolgár a szavazás napján az ország területén tartózkodjék. A jelenlegi szabályozás szerint azonban a Magyarországon lakóhellyel rendelkező nagykorú állampolgár a Magyar Köztársaság külképviseletein is leadhatja szavazatát, amennyiben a szavazás napján külföldön tartózkodik és előzetesen kérte felvételét a külképviseleti névjegyzékbe. A választójogot csak az ún. természetes kizáró okok korlátozzák. Az Alkotmány szerint nincsen választójoga annak, aki: a) jogerős ítélet alapján a cselekvőképességet korlátozó vagy kizáró gondnokság alatt áll, b) jogerős bírósági ítélet alapján a közügyek gyakorlásától eltiltás alatt áll, c) szabadságvesztés büntetését tölti, d) büntetőeljárásban elrendelt intézeti kényszergyógykezelését tölti.(70. (5) bekezdés) II. A választások időpontja Az Alkotmány az Országgyűlésre vonatkozó fejezetében kimondja, hogy az országgyűlési képviselők választását az Országgyűlés feloszlása vagy feloszlatása miatti választás kivételével az előző Országgyűlés megválasztását követő negyedik év április vagy május hónapjában kell megtartani. (20. (1) bekezdés) Az országgyűlési választások első és második fordulójának napját a köztársasági elnök tűzi ki. (30/A. (1) bekezdés d) pontja) Az Alkotmány az országgyűlési választási rendszer további szabályainak megállapítását a kétharmados többséggel elfogadott évi XXXIV. törvényre (Vjt.) bízta. III. A választások alapelvei Az Alkotmány egy külön fejezetet (XIII.) szentel a választások alapelveinek meghatározására. E fejezetben kimondja, hogy az országgyűlési képviselőket a választópolgárok általános és egyenlő választójog alapján, közvetlen és titkos szavazással választják. Az Alkotmány által nevesített négy alapelv általános és egyenlő választójog, közvetlen és titkos szavazás a demokratikus választási rendszer alappillérei, amelyek tiszteletben tartása és betartása minden demokratikus berendezkedésű államnak kötelessége. 16
17 2.2. Az országgyűlési képviselők választásáról szóló évi XXXIV. törvény (Vjt.) A magyar Országgyűlés 386 képviselőből áll, akik közül 176 egyéni választókerületben, 152 területi listán kerül megválasztásra, 58 mandátum pedig országos listáról kerül kiosztásra. Ennek megfelelően a magyar választási rendszer a következőképpen épül fel: 176 egyéni választókerület: az ország területe 176 egyéni választókerületre oszlik, minden választókerületből egy képviselő kerül a parlamentbe. 20 területi választókerület: a törvény 20 területi választókerületet intézményesít, amely a 19 megye és a főváros területét fedi le. Ezekben a választókerületekben listás választás van. A listákról maximum 152 mandátumot osztanak ki. Országos (kompenzációs) lista: E listáról minimum 58 mandátum a pártok mandátumot nem szerzett egyéni jelöltjeire leadott szavazatok, illetve területi listáira leadott, de mandátumot szintén nem eredményező szavazatok (a kettő együtt: töredékszavazatok) arányában kerül kiosztásra. A magyar vegyes választási rendszerben két választási rendszer él egymás mellett: az egyéni választókerületi rendszer, ahol személyekre lehet szavazni és a szavazatok többségét elnyerő jelölt lesz a képviselő, valamint az arányos rendszer, ahol pártlistákra szavaznak, és a pártok a rájuk eső szavazatok arányában részesülnek a mandátumokból. A kétféle mandátumszerzési módon kívül a harmadik formában az arányos képviselet erősítése érdekében az országos listákról a töredékszavazatok alapján tölthetők be a képviselői helyek. Így tehát három különböző módon lehet mandátumhoz jutni, a törvény azonban kimondja, hogy a képviselők jogai és kötelességei azonosak, függetlenül megválasztásuk formájától. A képviselők visszahívására jogrendszerünk nem ad lehetőséget, a népképviseleti szervben helyet foglaló képviselők szabad mandátum alapján tevékenykednek. (5/2002. (II.22.) AB határozat, 2/1993. (I.22.) AB határozat) I. A választókerületek jellemzői a) Egyéni választókerületek A választókerületek kialakítása eszközként szolgálhat a választási eredmények befolyásolásában. Ez utóbbi jelenséget választási földrajznak is nevezik, melynek lényege, hogy a lakosság politikai kötődésének ismertében a választókerületek határainak, nagyságának változatásával a választás kimenetele manipulálható. A Vjt. megalkotásakor a jogalkotó a Minisztertanács számára adott felhatalmazást Magyarország választókerületi beosztásának meghatározására, és 1990 óta a 2/1990. (I.11.) MT rendelet szabályozza ezt a kérdést. Néhány korrekció történt az évek során, azonban ezek kivétel nélkül szentesített területszervezésekhez kapcsolódtak, megyék közötti területátcsatolásokhoz, amelyek elkerülhetetlenné tették az érintett választókerületek megváltoztatását. (1996-ban Dunafalva község Baranya megyéből 17
18 Bács-Kiskun megyéhez, 1998-ban Szárliget Fejér megyéből Komárom-Esztergom megyéhez, 1999-ben Bakonypeterd és Lázi települések Veszprém megyéből Győr- Moson-Sopron megyéhez kerültek át, és szintén 1999-ben Tiszaug Jász-Nagykun- Szolnok megyéből Bács-Kiskunhoz lett átcsatolva ben került sor Bakonygyirót, Bakonyszentlászló, Fenyőfő, Románd, Sikátor, Veszprémvarsány Veszprém megyéből Győr-Moson-Sopron megyéhez csatolására). A törvény szerint a választási rendszer alapegysége az egyéni választókerület, amelynek megállapításáról az évi C. törvény (Ve.) rendelkezik. A Ve. kimondja, a választókerületeket úgy kell kialakítani, hogy választókerületenként a lakosság száma megközelítően azonos legyen. A kialakítás során ugyanakkor figyelemmel kell lenni a nemzetiségi, vallási, történelmi, földrajzi és egyéb helyi sajátosságokra is. Az egyéni választókerületek a megyék határain belül kerültek megállapításra, azok határait nem léphetik át. A legtöbb választókerülettel (szám szerint 32-vel) Budapest, legkevesebbel (szám szerint 4-el) Nógrád megye rendelkeznek. A választókerületek beosztását szabályozó minisztertanácsi rendelet korrekciója az elmúlt 15 év során többször is felmerült, különösen azért, mert e másfél évtized alatt jelentős migráció ment végbe a lakosság körében. Kiemelten problémát képez ez a kérdés Budapest és vonzáskörzetének tekintetében, ahol megfigyelhető tendencia a városból a környező településekre való kiáramlás, melynek következtében Pest megye lakossága megnőtt. A választókerületi beosztás felülvizsgálata és korrekciója politikai konszenzust igényel. Az Alkotmánybíróság részletesen foglalkozott a választókerületi rendszer aránytalanságával, amely demográfiai és egyéb tényezők miatt a törvény megalkotása óta eltelt közel 16 év alatt következett be. A testület 22/2005. (VI.17.) AB határozatában kimondta, hogy az egyenlő választójog biztosításának feltétele a választókerületi rendszer korrekciója, s felszólította az Országgyűlést, hogy erre vonatkozó jogalkotói feladatának június 30-ig tegyen eleget. A 2007-es határidő megállapításánál a testület tekintettel volt arra, hogy alkotmányossági szempontból rendkívül aggályos lenne, ha a választásokat közvetlenül megelőző időszakban kerülne sor a törvénymódosításra és annak megfelelően az egyéni választókerületek területének és a területi listákról megszerezhető mandátumok számának átfogó felülvizsgálatára. Az Alkotmánybíróság azt is megállapította, hogy határozata nem érinti azoknak az országgyűlési képviselő-választásoknak az alkotmányosságát, amelyeket a jelen határozatban előírt törvénymódosítást, valamint az egyéni választókerületek területének és a területi listákról megszerezhető mandátumok számának átfogó felülvizsgálatát megelőzően tartottak. [22/2005. (VI.17.) AB határozat] b) Területi választókerületek Választási rendszerünk listás/arányos elemét a területi választókerületek képezik, amelyek pontosan megegyeznek az ország megyei közigazgatási beosztásával, vagyis 20 területi választókerület működik az országgyűlési választásokon: Budapest főváros, illetőleg a 19 megye területét lefedve. A megyékben és a fővárosban az egyéni választókerületek számát és területi választókerületenként a megszerezhető mandátumok számát a Vjt. melléklete tartalmazza. A legtöbb listás mandátum, szám szerint 28, a fővárosi területi 18
19 választókerületben szerezhető, legkevesebb pedig Nógrád, Tolna és Vas megyékben, ahol területi listánként 4 képviselői hely tölthető be. II. A jelöltállítás és listaállítás Választójogi törvényünk igen erős szűrőrendszert állít fel annak érdekében, hogy csak a valóban jelentős társadalmi támogatottsággal rendelkező politikai erők juthassanak be a parlamentbe, s ez igazán a jelölés lépcsőzetes felépítésében követhető nyomon. a. Egyéni választókerületi jelölés A Vjt szabályai szerint az egyéni választókerületben a választópolgárok és a pártok jelölhetnek. Egyéni jelöltként tehát nem csak pártjelöltek, hanem független jelöltek is megmérettethetik magukat a választásokon. Jelöltet két vagy több párt közösen is ajánlhat és jelölhet. Fontos szabály azonban, hogy egy választópolgár csak egy egyéni választókerületi jelöltet ajánlhat, és csak abban az egyéni választókerületben, ahol a lakóhelye van. Ahhoz tehát, hogy valaki pártszínekben vagy függetlenként egyéni választókerületben jelöltként indulhasson, meg kell szereznie legalább 750, a választókerületben lakó választópolgár aláírásával hitelesített ajánlását. Ezt a feltételt az Alkotmánybíróság 5/2002.(II.22.) AB határozatában alkotmányosnak minősítette. A mintegy lakosságszámú választókerületekben a 750 ajánlás megszerzése azt biztosítja, hogy a választópolgárok olyan pártra, illetőleg jelöltre szavazzanak, amely, illetve aki már bizonyította, hogy rendelkezik valamilyen mértékű társadalmi támogatottsággal, ellentétben azokkal, akik csak saját elhatározásukból kívánnak képviselők lenni. Másrészt az Alkotmány a jelölés rendjére nézve nem tartalmaz rendelkezést, így a feltételek megállapítása a törvényhozó mérlegelési jogkörébe tartozik. b. Területi lista állítása A területi választókerületben vagyis a fővárosban és a 19 megyében területi listán pártok jelölhetnek. Az a párt állíthat területi listát, amely a területi választókerületben az egyéni választókerületek egynegyedében, de legalább 2 egyéni választókerületben jelöltet állított. A pártok jelöltállítási jogával kapcsolatban jelentős az 1/2002. (I.11.) AB határozat, amelyben az Alkotmánybíróság kifejtette, hogy az Alkotmány rendelkezéseiből és a törvényi szabályozásból következően a pártokat az egyesülési jog alapján létrejövő egyéb szervezetekhez képest többletjogosítványok illetik meg, és sajátos kötelességek terhelik. A pártok közreműködnek a népakarat kialakításában és kinyilvánításában (Alk. 3. (2) bek.). Ez a szerep a pártokat alapvetően megkülönbözteti a többi társadalmi szervezettől. E körülményre tekintettel nem alkotmányellenes az a törvényi előírás, mely szerint csak pártok állíthatnak jelöltet (listát) az országgyűlési képviselők választásán. 19
20 A területi lista állításának joga tehát kizárólag a pártokat illeti meg. Annak azonban nincs jogi akadálya, hogy valamely párt listájára független jelölt is felkerüljön, hiszen a pártok a lista összeállításának kérdésében saját hatáskörben döntenek. A területi pártlista kötött lista, amely azt jelenti, hogy a jelöltek sorrendjét maga a párt határozza meg, és a területi listára való szavazáskor a választópolgár a listán szereplő jelöltek sorrendjét nem változtathatja meg (a preferenciális szavazás tehát nem lehetséges). A területi listán háromszor annyi jelölt állítható, mint az adott listán megszerezhető mandátumok száma. Ha a bejelentett jelöltek száma kevesebb, mint a lista által elért mandátumok száma, az azzal a következménnyel jár, hogy a ki nem adható mandátumok betöltetlenül maradnak. A területi lista állításával kapcsolatban külön kell foglalkoznunk a közös, illetőleg a kapcsolt lista fogalmával: Közös területi lista: a pártok közös egyéni választókerületi jelölés alapján (ugyanazon pártok részvételével) közös területi listát állíthatnak. Ha azonban valamely résztvevő párt önállóan is állít listát, annak feltételeit külön kell teljesíteni, a közös jelöltek állítása nem számítható be. A közös területi listával kapcsolatban is született alkotmánybírósági határozat, amely a közös lista közvetlenséget, szavazatok egyenlőségét és a jogbiztonságot sértő voltára hivatkozó indítvánnyal kapcsolatban született meg. A 21/2002. (V.10.) AB határozatában az Alkotmánybíróság az indítványt megalapozatlannak találta. A határozat szerint a közös lista esetén sem sérül a közvetlenség elve, mert a választópolgár közvetlenül a közös listára szavazhat. A választójog egyenlősége sem sérül, mivel az egyenlőség elve nem jelenti egyben azt is, hogy a választáskor kifejezett politikai akaratok csorbítatlanul egyenlően érvényesülnek, s az állampolgári akarat képviselők útján való érvényesülése természetszerűleg aránytalanságot eredményez. A jogbiztonság elve sem sérül, mivel a választópolgár a szavazáskor ismerheti: a közös lista esetén az arra leadott szavazatok milyen arányban oszlanak majd meg (megállapodás szerint, vagy ennek hiányában egyenlő arányban) a közös listát állító pártok között. A területi lista egyébiránt kötött pártlista, amelyen a jelöltek sorrendjét a szavazó nem módosíthatja, csak és kizárólag a listák között választhat. Kapcsolt lista: a Vjt. szerint a közös és önálló területi listák kapcsolhatók. A kapcsolás lényege az, hogy valamely párt egy vagy több másik párttal közös kampányt kíván folytatni a szavazatokért, ugyanakkor meg akarja őrizni önállóságát. Önálló listák kapcsolása esetében mindegyik párt külön-külön is teljesíteni tudja az egyéni választókerületi jelölést és a területi listaállítást, azonban önálló területi listáikat összekapcsolják. Minden, a kapcsolásban részt vevő pártnak önállóan teljesítenie kell az 5%-os küszöböt, s ha valamelyik párt nem képes megszereznie az országosan összesített szavazatok legalább 5%-át, az adott, kapcsolásban résztvevő párt elesik a mandátumszerzéstől, és úgy kell tekinteni, mintha abban nem is vett volna részt. A kapcsolt lista 20
21 nem örvend nagy népszerűségnek, melyet az is mutat, hogy a törvény megalkotása óta listakapcsolásra még nem került sor. c. Országos lista állítása Országos listát az a párt állíthat, amely legalább 7 területi választókerületben állított listát. Közös területi listák alapján közös országos lista állítható, és természetesen önálló vagy közös országos listák is kapcsolhatók a fent elmondott szabályok szerint. Országos listán legfeljebb 174 jelölt állítható. A Vjt. a jelöléssel kapcsolatban kimondja, hogy ugyanaz a személy egyidejűleg egy egyéni választókerületben, egy területi listán és az országos listán lehet jelölt. Amennyiben az egyéni választókerületben mandátumot szerez, őt a területi listáról, illetőleg az országos listáról törölni kell. Ha a mandátumot a területi listán szerzi a jelölt, nevét az országos listáról törölni kell. A jelölés lépcsőzetessége tehát az alábbiak szerint alakul: Egyéni választókerület: 750 ajánlás Területi lista: a területi választókerületben lévő egyéni választókerületek egynegyedében, de legalább 2 egyéni választókerületben jelölt állítása Országos lista: legalább 7 területi választókerületben területi lista állítása A feltételek láthatóan nehezednek minden egyes lépcsőnél, amely lehetővé teszi, hogy csak a valóban jelentős társadalmi támogatottságú politikai erők juthassanak be a népképviseleti szervbe. A választási küszöb A magyar választási rendszer egyik összetevője az arányosításra törekvő területi listás elem, melyben 152 mandátum kerül kiosztásra. A listás-arányos elem esetében mindenképpen szót kell ejtenünk a választási küszöb fogalmáról. Az arányos választási rendszer egyik sajátossága, hogy eredeti formájában nem állít korlátot a kis pártok szaporodásának, osztódásának és ezzel kikényszeríti a koalíciós kormányzást, amely nem kedvez a politikai stabilitásnak. A parlamenti pártok túlzott szaporodásának megakadályozására éppen ezért számos országban bevezették a választási küszöböt, amely megköveteli a pártoktól, hogy a szavazatok egy előre meghatározott százalékát elérjék (ált %) ahhoz, hogy a képviselői helyek elosztásában egyáltalán részt vehessenek. A magyar választási rendszer 5%-os küszöböt alkalmaz. A mandátumok elosztása előtt a szavazatok összesítése alapján megállapítják, hogy melyek azok a pártok, amelyeknek a területi listáira leadott szavazatok száma nem éri el a területi listákra leadott, országosan összesített szavazatszám 5%-át. Ezek a pártok nem kaphatnak mandátumot sem a területi, sem pedig az országos listáról, és ennek következtében elveszítik az egyéni választókerületben elért töredékszavazataikat is. A 3/1991. (II.7.) AB határozat, e szabály alkotmányellenességére hivatkozó indítvánnyal kapcsolatban született meg. Az indítványozó arra hivatkozott, hogy a 21
22 (akkor még 4%-os) küszöb diszkriminatív jellegű, melynek folytán érvényes szavazatokat nem vesznek figyelembe a mandátumok szétosztásánál, s így a kis pártokat támogatók szavazata kevesebbet ér a nagy pártokra szavazókénál. Az indítványozó szerint nem érvényesül az esélyegyenlőség elve, ha megkülönböztetett politikai csoportok nem kapnak lehetőséget a Parlamentben való részvételre. Az Alkotmánybíróság határozatában megállapította, hogy a Vjt.-nek a választási eredmények megállapítására vonatkozó rendelkezései nem tesznek hátrányos megkülönböztetést a választópolgárok között a szavazataik politikai tartalma szerint, hanem a szavazatok számához fűznek jogkövetkezményeket. Azzal, hogy a választópolgár a szavazatát valamely párt listájára adja, vállalja annak kockázatát, hogy a szavazatával támogatott párt az értékelés szabályai szerint- parlamenti párt lesz, avagy nem kerül be az Országgyűlésbe. A választási küszöb az Alkotmányba foglalt parlamentáris berendezkedés működőképességét biztosítja. Ha ugyanis a rendszer a legkisebb, legcsekélyebb támogatással rendelkező pártokat is bejuttatná a képviseleti szervbe, az veszélyeztetné mind a Parlament döntéshozatali képességét, mind a kormányzás stabilitását. III. Az eredmény megállapítása és a mandátumkiosztás a Vjt. szerint 1. Egyéni választókerület: Az egyéni választókerületben az első választási fordulóban az a jelölt lesz az országgyűlési képviselő, aki megkapta az érvényes szavazatoknak több mint a felét, feltéve, hogy a szavazáson a választókerület választópolgárainak több mint a fele szavazott. Második fordulót kell tartani az egyéni választókerületben ha: Egyik jelölt sem szerezte meg az érvényes szavazatok több mint felét (eredménytelen forduló), A szavazáson részt vett választópolgárok száma nem haladta meg a választókerület választójogosultjai számának 50%-át (érvénytelen forduló). A második fordulóban indulhatnak: Az első forduló érvénytelensége esetén minden jelölt, aki az első fordulóban indult, Az első forduló eredménytelensége esetén azok a jelöltek, akik az első fordulóban az érvényes szavazatoknak legalább 15%-át megszerezték, ha nincs legalább 3 ilyen jelölt, akkor az első három legtöbb szavazatot szerzett jelölt. A második fordulóban képviselő az a jelölt lesz, aki a legtöbb érvényes szavazatot kapta, feltéve, hogy a szavazáson a választókerület választópolgárainak több mint az egynegyede szavazott. 22
23 Amennyiben a választókerületben a választás első vagy második fordulóját azért nem lehetett megtartani, mert nem volt jelölt, vagy a második forduló is érvénytelenül zárult (nem szavazott a választópolgárok több mint egynegyede), illetőleg a jelöltek között szavazategyenlőség alakult ki, időközi választást kell tartani. 2. Területi választókerület A kétszavazatos rendszerből következően a választópolgárok az egyéni választókerületi jelölt mellett az adott területi választókerületben listát állított pártok területi listáira is szavaznak. A területi választókerületben a pártok listáinak jelöltjei a leadott szavazatok arányában a szavazólapon szereplő sorrendben jutnak mandátumhoz, azonban itt is feltétel, hogy az első fordulóban a választópolgároknak több mint a fele voksoljon. Ha a területi választókerületben az első választási forduló érvénytelen, mert a választópolgároknak több mint fele nem járult az urnákhoz, a második választási fordulóban mindazon területi listák indíthatók, amelyek az első fordulóban indultak. Azonban erre a fordulóra is vonatkozik egy érvényességi küszöb, amely 25%-nál több választópolgár szavazáson való részvételét igényli. Ha a területi választókerületben egyetlen pártlistát sem indítottak, vagy a második forduló is érvénytelennek bizonyul, az adott területi választókerület listás mandátumai felkerülnek az országos listára, és a töredékszavazatok arányában kerülnek kiosztásra. A mandátumkiosztás menete Előfeltételek (az országos lista mandátumai kiosztásának is alapját képezik): A területi listákra leadott érvényes szavazatokat pártonként külön-külön összesíteni kell, Meg kell állapítani azon pártok körét, amelyekre leadott szavazatok összege nem haladja meg az 5%-os határt (választási küszöb ezek a pártok sem a területi listán, sem az országos listán nem szerezhetnek mandátumot) Az egyes területi választókerületekben az érvényes választási forduló eredményének megállapítása (a Hagenbach-Bischoff formula szerint): a) A pártok listáira leadott érvényes szavazatokat össze kell adni (= összes érvényes szavazat) b) A választókerületben megszerezhető mandátumok számához egyet hozzá kell adni (=osztó) c) Az összes érvényes szavazatot el kell osztani az osztóval. Az így kapott hányados az egy mandátum megszerzéséhez szükséges szavazatszám. Összes érvényes szavazat = Mandátumszám+1 1 mandátum ára d) Meg kell állapítani az egy mandátum eléréséhez szükséges szavazatszám kétharmadát (legnagyobb maradék szabályának alkalmazása miatt) 23
24 e) A párt választási listájára leadott szavazatok számát el kell osztani az egy mandátum megszerzéséhez szükséges szavazatok számával. Az osztás eredményeként kapott egész szám a párt által elért mandátumok száma. Az osztás maradéka, valamint a mandátumot nem eredményező szavazatok töredékszavazatnak minősülnek, amelyek az országos lista tekintetében jutnak majd szerephez. Párt által elért szavazatok száma = megszerzett mandátumok száma 1 mandátum ára f) Ha az előbbi művelet elvégzése után még betöltetlen mandátum marad, meg kell vizsgálni, hogy van-e olyan párt, amelynek listája rendelkezik az egy mandátumhoz szükséges szavazatnak legalább 2/3-ával. Amennyiben több ilyen párt is van, a mandátumot az szerzi meg, amely szám szerint több szavazattal rendelkezik az adott mandátumra (amennyiben több párt rendelkezik ugyanannyi szavazattal, a lista sorszáma szerinti sorrendben kell kiadni a mandátumot). A mandátumot nem eredményező töredékszavazatok az országos listára kerülnek. (Azonban a 2/3-os mandátumot szerző pártoknál az országos listás töredékszavazataik számából le kell vonni a kedvezményes mandátumszerzéshez felhasznált töredékszavazatok számát) g) Ha a területi választókerületben a fenti számítások után is maradt betöltetlen mandátum, az majd az országos listán, a töredékszavazatok alapján kerül kiosztásra. Külön szabályok a közös és kapcsolt listákra vonatkozóan: - A közös lista, illetve a kapcsolásban részt vevő listák nem kapnak mandátumot, ha az országosan összesített érvényes szavazatoknak legalább 10%-át, illetve kettőnél több párt esetén legalább 15%-át együttesen nem érték el. - Az előbbi határt elérő listakapcsolásnak vagy közös listának az a tagja, amely nem éri el az összes érvényes szavazat több mint 5%-át, kiesik és nem kap mandátumot. A továbbiakban pedig úgy kell tekinteni, mintha a kapcsolásban, vagy a közös lista állításában nem vett volna részt. - A százalékos határ kiszámításánál a közös listára leadott szavazatokat az érintett pártok által országosan együttesen tett nyilatkozatnak megfelelően, ennek hiányában egyenlően kell megosztani a pártok között. - A kapcsolt listák a listákra leadott összesített szavazatok arányában szereznek mandátumot. 3. Az országos lista mandátumainak kiosztása Az országos lista mandátumainak kiosztása az 5%-ot elért pártok töredékszavazatainak arányában történik. Töredékszavazatnak minősül: 24
25 a) Az egyéni választókerületben a választás első érvényes fordulójában az olyan pártjelöltre leadott szavazatok, amelyekkel a választás egyik fordulójában sem szereztek mandátumot (az országgyűlési képviselőjelölt első forduló utáni visszalépése a töredékszavazatok megállapítására nincs kihatással BH ), b) A területi választókerületben a választás érvényes fordulójában a listákra leadott olyan szavazatok, amelyek a mandátum megszerzéséhez nem voltak elegendőek, illetőleg amelyek a mandátum megszerzéséhez felhasznált szavazatszámot meghaladták. Tehát az egyéni választókerületi jelölt és a területi lista töredékszavazatai felkerülnek a párt által állított országos listára, illetőleg arra a kapcsolt országos listára, amelyben a jelöltet, illetőleg listát állító párt részt vesz. Közös egyéni jelölt, illetőleg területi lista utáni töredékszavazatok a pártok közös országos listáira kerülnek fel a pártok által előre meghatározott arányban. A pártok eltérő rendelkezése hiányában a töredékszavazatok felkerülnek arra az országos listára, amelyet a jelöltet, ill. listát állító pártok indítottak, valamint arra a kapcsolt listára, amelyben a pártok közös listája részt vesz. A kapcsolt területi lista töredékszavazatai felkerülnek a kapcsolt országos listára. A mandátumkiosztás menete 1) Az egyéni és területi választókerületben szerzett töredékszavazatokat országosan pártonként összesíteni kell. 2) A pártokra leadott töredékszavazatokat összesíteni kell (=országos töredékszavazat) 3) Az országos listán elérhető mandátumok (58) számához hozzá kell adni a területi listán be nem töltött mandátumok számát 4) A mandátumok kiosztása ezek után a következőképpen történik (d Hondt formula): Össze kell állítanunk egy táblázatot, amelynek első sorát a pártokra leadott töredékszavazatok képezik. Minden párt töredékszavazatai alatt képezni kell egy számoszlopot, amelynek első száma az adott párt töredékszavazatainak fele, a következő a harmada, a negyede és így tovább. A táblázat segítségével osztjuk ki a mandátumokat, mégpedig úgy, hogy megkeressük a táblázatban előforduló legnagyobb számot. Amelyik párt számoszlopában ez található, az a párt szerzi meg a mandátumot. Ezután megkeressük a következő legnagyobb számot, s az eljárást addig folytatjuk, amíg ki nem osztjuk az összes mandátumot. (Ha egyenlő legnagyobb számokat találunk több párt oszlopában, a lista sorszáma szerint kell odaítélni a mandátumot). Az a párt, amelynek a területi listáira az országosan leadott érvényes szavazatok száma nem haladja meg az 5%-ot: - Elveszíti az egyéni választókerületben elért töredékszavazatait, - Nem szerez területi választókerületben mandátumot, 25
26 - Nem szerez mandátumot az országos listán. Összefoglalásként elmondható, hogy a Vjt. által meghonosított magyar választási rendszerben jelen van: Többségi elem: az egyéni választókerületekben, ahol személyre történő szavazás zajlik és az a jelölt szerez mandátumot, aki az első fordulóban megszerezte a szavazatok abszolút többségét, vagy a második fordulóban a szavazatok relatív többségére tett szert, Listás arányos elem (5%-os választási küszöbbel): - Területi választókerületekben: a területi listákon a pártok a Hagenbach-Bischoff módszerrel megállapított kvóciens alapján jutnak mandátumhoz, illetőleg a kiegészítésként alkalmazott legnagyobb maradék szabályának alkalmazásával, - Országos listán: a töredékszavazatok kiosztása osztós módszerrel, a d Hondt formulával kerül kiosztásra. IV. Időközi választások Az egyéni választókerületben, ha a választás második fordulója is érvénytelen, vagy ha a választást azért nem lehetett megtartani, mert a választókerületben nem volt jelölt, illetőleg ha a jelöltek között szavazategyenlőség alakult ki, időközi választást kell tartani. Szintén időközi választásra kerül sor, amennyiben az egyéni választókerületi képviselői megbízatás megszűnt. A választást az általános szabályok szerint kell lebonyolítani, azonban a következő eltérésekkel: Az időközi választás eredménye nem érinti az országos listák mandátumait, A területi listán, illetőleg országos listán mandátumhoz jutott képviselő megbízatásának megszűnése esetén a mandátumot a listán eredetileg szereplő pártjelöltek közül a párt által megnevezett személy, ennek hiányában a listán soron következő jelölt szerzi meg. A párt az ok felmerülésétől számított 30 napon belül köteles bejelenteni az új képviselő nevét az illetékes választási bizottságnál. Közös lista esetén, ha a pártok határidőben nem nyilatkoznak a mandátumot megszerző jelöltről: a kiesett képviselőt állító párt által állított, a közös listán soron következő jelölt, ha pedig ilyen nincs, a listán soron következő jelölt szerzi meg a mandátumot A választási eljárás főbb kérdései az évi C. törvény (Ve.) alapján A Ve. átfogóan szabályozza a választási eljárás szakaszait. Az országgyűlési választásokra alkalmazandóak a törvény általános rendelkezései, valamint kifejezetten az országgyűlési képviselők választására vonatkozó XI. fejezete, amely részletezi a népképviseleti választáshoz kapcsolódó különös eljárási szabályokat. 26
27 Fontos, garanciális részét képezi a választási eljárás alapelveinek meghatározása, amelyek biztosítják a választások tisztaságát, a demokratikus követelmények érvényesülését (Ve. 3. ): A választás tisztaságának megóvása, a választási csalás megakadályozása, Önkéntes részvétel a jelölésben, a választási kampányban és a szavazásban, Esélyegyenlőség a jelöltek és a jelölő szervezetek között, Jóhiszemű és rendeltetésszerű joggyakorlás, Jogorvoslat lehetősége és pártatlan elbírálása, Választás eredményének gyors és hiteles megállapítása. A választási eljárási főbb szabályozási csomópontjai a törvény alapján a következők: I. Alapvető szabályok (alkalmazási kör, alapelvek) II. A választási eljárás nyilvánossága III. Választókerületek, szavazókörök IV. A választójogosultság nyilvántartása V. A választási szervek (választási irodák és bizottságok rendszere) VI. A választási kampány VII. Az ajánlás (ajánlás, jelölt- és listabejelentés szabályai, stb.) VIII. A szavazás IX. A szavazatok összesítése X. Jogorvoslatok XI. Az országgyűlési választásra vonatkozó különleges szabályok Jelen kiadvány célja a választási eljárás fent említett csomópontjainak részletes bemutatása, ezért ezek bővebb ismertetésére a könyv további fejezeteiben kerül sor. A választási törvény revíziója év során megtörtént, így a évi országgyűlési választás a már a megváltozott szabályoknak irányadóan bonyolítandó le. Fontos megemlíteni, hogy a jogorvoslati rendszer felépítése, valamint a külképviseleti szavazásra vonatkozó rendelkezések jelentős módosításokon estek át, érdemes e részek tanulmányozására kiemelt figyelmet fordítani. A Ve.-t módosító évi LXXXI. törvény alapvetően megváltoztatta a választási eljárás jogorvoslati rendszerét. A Ve. X. fejezete a jogorvoslatok eddigi két formája, a panasz és a kifogás helyett a kifogást, fellebbezést és a bírósági felülvizsgálat iránti kérelmet vezeti be. 27
28 A fentiek alapján a Ve. módosítás kétfokú jogorvoslati rendszert vezetett be a választási szervek rendszeréhez igazodva, melyet kiegészít a bírósági felülvizsgálat lehetősége. További módosításokra is sor került a jogorvoslatokat illetően, az eljárási szabályok pontosítása és egyes jogorvoslati fajták rendezése terén. Részletesen szabályozásra került a médiakampánnyal kapcsolatos jogorvoslat, amelynek lényege, hogy pontosan meghatározza az egyes médiumokkal kapcsolatban eljárni illetékes választási szerveket, az alkalmazható jogkövetkezményeket. Az általános jogorvoslati szabályokhoz képest enyhébb követelményeket ír elő a kifogással szemben, annak benyújtásakor az eddigiekkel ellentétben elegendő megjelölni a törvénysértés bizonyítékául szolgáló műsorszámot, a választási bizottság a megjelölt bizonyítékot hivatalból szerzi be. Szintén jelentős változás az országgyűlési képviselőválasztások esetében a külképviseleten leadott szavazatok továbbításának, valamint megszámlálásának módja. A korábbiaktól eltérően mivel a külképviseleteken szavazó választópolgárok a magyarországi lakóhelyük szerinti egyéni választókerületi jelöltre, illetőleg területi listára szavaznak a külképviseletekről továbbított urnákat az Országos Választási Bizottság fogadja, a szavazatokat tartalmazó borítékokat OEVK szerint csoportosítja, majd ezután az illetékes OEVB elnökének adja át. Miután az OEVB ellenőrizte, hogy az adott szavazatot valóban az arra jogosult adta le, a lezárt belső borítékokat egy szállítóborítékba teszik, lepecsételi, és a kijelölt szavazókörbe szállítják, ahol a szavazókörben leadott szavazatokkal összekeverve kerülnek megszámlálásra. A külképviseleti szavazatok tekintetében is tehát érvényesül a titkosság követelménye, mivel maga a leadott szavazat mindvégig a lezárt belső borítékban található, amely csak a szavazatszámláláskor kerül kibontásra. A külképviseleti szavazás időpontja is eltérően alakul az országgyűlési választásokon, mivel a választás kétfordulós. Az Magyar Köztársaság külképviseletein az első forduló napját megelőző 7. napon, valamint a második fordulóban a hazai szavazás napján kerül sor a szavazatok leadására. Kivételt képez az amerikai kontinens, ahol az időeltolódás mértéke miatt az első forduló előtti 8. napon, illetve a második fordulóban a magyarországi szavazás napját megelőző napon lehet majd szavazni. Az oktató kiadvány a továbbiakban a választási eljárás legfontosabb vonatkozásait dolgozza fel, különös figyelemmel a megváltozott rendelkezésekre Önellenőrző kérdések 6. Milyen jogszabályok szabályozzák az országgyűlési képviselőválasztást? a. Alkotmány, évi XXXIV. törvény, évi C. törvény b. Alkotmány, évi LXV. törvény, évi C. törvény c évi XXXIV. törvény, évi C. törvény, évi III. törvény 28
TÁJÉKOZTATÓ a pártok és független jelöltek részére az országgyűlési képviselők évi választásáról
VÁLASZTÁSI FÜZETEK 135. TÁJÉKOZTATÓ a pártok és független jelöltek részére az országgyűlési képviselők 2006. évi választásáról Budapest, 2006. A Választási füzetek című sorozat szerkesztője: RYTKÓ EMÍLIA